《奔问三峰寓止近墅》
唐代·郑谷

半年奔走颇惊魂，来谒行宫泪眼昏。鸳鹭入朝同待漏，

牛羊送日独归村。灞陵散失诗千首，太华凄凉酒一樽。

兵革未休无异术，不知何以受君恩。

作者简介：郑谷（约851～910）唐朝末期著名诗人。字守愚，汉族，江西宜春市袁州区人。僖宗时进士，官都官郎中，人称郑都官。又以《鹧鸪诗》得名，人称郑鹧鸪。其诗多写景咏物之作，表现士大夫的闲情逸致。风格清新通俗，但流于浅率。曾与许裳、张乔等唱和往还，号“芳林十哲”。原有集，已散佚，存《云台编》。